પણ વાત અહીંયા પૂરી નથી થતી , બલ્કે શરુ થાય છે : એ યુનિયન દ્વારા ‘હાં’ તો પડાઈ ગઈ પણ ટાઉન’નાં લોકો દ્વારા , આ લોકોનો સ્વીકાર થવો હજુ બાકી હતો [ અને સરવાળે તથા લાંબા ગાળે પુરા દેશ દ્વારા ] ધીમેધીમે બંને લોકોની દુનિયા નજીક આવવા લાગે છે અને સંવાદિતા’નો એક સેતુ રચાય છે . ‘ ગે ‘ લોકોને પણ સંવેદના હોય છે , આ કોઈ રોગ નથી પણ અનુભૂતિનું જ વિખરાયેલું ગણિત છે કે તેઓ સમાન પાત્ર તરફ જ આકર્ષણ’ની લાગણી અનુભવે છે ! તેઓ પણ આખરે એક માણસ જ હોય છે અને આપણી જેમ જ નોર્મલ જીવન જીવતા હોય છે , તેઓ પણ સમાનતા અને સ્વીકૃતિ’ની એ જ ભાવના ઝંખતા હોય છે કે જેટલો એક સામાન્ય કાળો કે ગોરો / ગરીબ કે તવંગર માણસ ઈચ્છતો હોય છે . . . પણ નાં , હજુ પણ વાત થોડી અલગ જ છે . . આ મુવી’માં સંઘર્ષ’ની વાત તો છે જ પણ ‘ગે’ લોકોના સામાન્ય લોકો સાથેના સંઘર્ષ’ની નહિ , પણ કૈક બીજા જ સંઘર્ષ’ની [ મુવી જોવાયે આપોઆપ વાત સમજાઈ જશે – કારણકે ખરો સ્વીકાર તો આપણે આપણો જ કરવાનો છે , સમાજ તો બાદમાં આવે છે ! ]